b"\n_START_ARTICLE_\nKharybdis\n_START_SECTION_\nHavets farer\n_START_PARAGRAPH_\nSj\xc3\xb8uhyret Kharybdis levde under et lite berg p\xc3\xa5 den ene siden av et smalt sund. P\xc3\xa5 motsatt side bodde Skylla, et annet sj\xc3\xb8monster under et langt st\xc3\xb8rre berg. Begge sider av sundet er innenfor skuddvidden av en pil, og sj\xc3\xb8folk fors\xc3\xb8kte s\xc3\xa5ledes \xc3\xa5 unng\xc3\xa5 komme for n\xc3\xa6rt noen av dem. \xc2\xabMellom Skylla og Kharybdis\xc2\xbb ble et fast ordtak om \xc3\xa5 velge mellom to onder, tilsvarende \xc2\xabmellom barken og veden\xc2\xbb. Tre ganger om dagen svelget Kharybdis store mengder med vann f\xc3\xb8r hun bl\xc3\xa5ste det ut igjen og skapte s\xc3\xa5ledes en stor malstr\xc3\xb8m som var i stand til \xc3\xa5 trekke et skip under vann. I en den variasjoner av fortellingen er Kharybdis en stor malstr\xc3\xb8m eller legemliggj\xc3\xb8ringen av denne._NEWLINE_En senere myte har gjort Kharybdis til en datter av Poseidon og Gaia, og en meget gr\xc3\xa5dig kvinne. For \xc3\xa5 tilfredsstille sin appetitt stjal hun kr\xc3\xb8tter fra Herakles. Det gjorde Zevs meget irritert og han forvandlet til et monster som straff._NEWLINE_Senere, strandet p\xc3\xa5 en fl\xc3\xa5te, ble Odyssevs sugd tilbake gjennom stredet for \xc3\xa5 m\xc3\xb8te Skylla og Kharybdis atter en gang. Denne gangen passerte han n\xc3\xa6r Kharybdis. Hans t\xc3\xb8mmerfl\xc3\xa5te ble sugd inn i Kharybdis' mage, men denne gangen overlevde han ved \xc3\xa5 klamre seg til fikentre som vokste p\xc3\xa5 et berg over hennes bol. P\xc3\xa5 den neste utstr\xc3\xb8mningen av vann, ble hans fl\xc3\xa5te sendt ut og Odyssevs fikk tak i den og padlet trygt av sted._NEWLINE_Den teoretiske st\xc3\xb8rrelsen p\xc3\xa5 Kharybdis er uklar, dog for \xc3\xa5 kunne nedlegge greske skip m\xc3\xa5tte malstr\xc3\xb8mmen v\xc3\xa6re minst opptil tyve meter p\xc3\xa5 tvers. Kharybdis har blitt assosiert med Messinastredet mellom s\xc3\xb8rlige av Italia og Sicilia. Hvor Kharybdis er lokalisert her er i forbindelsen med malstr\xc3\xb8mmen som faktisk eksisterer, grunnet havstr\xc3\xb8mmer som m\xc3\xb8tes, men den er sjelden farlig._NEWLINE_Ettersom myten om Skylla og Kharybdis er gresk, eksisterte myten f\xc3\xb8r Messinastredet ble tilskrevet som deres bolig og etter at grekerne oppdaget stredet og s\xc3\xa5ledes benyttet gamle myter p\xc3\xa5 et nytt sted. Odysseen antyder at det var begrenset kunnskap om den vestlige delen av Middelhavet om den tid som eposet beskriver. Ogs\xc3\xa5 den greske fortellingen om Jason og hans argonauter inneholder figuren Skylla. Sundet mellom det greske fastlandet og \xc3\xb8ya Lefkada har blitt foresl\xc3\xa5tt som et tidligere sted for myten.\n_START_SECTION_\nJason og argonautene\n_START_PARAGRAPH_\nHelten Jason og hans argonauter var i stand til \xc3\xa5 unng\xc3\xa5 farene da de ble rettledet av gudinnen Thetis, en havnymfe som var datter av Nerevs, ogs\xc3\xa5 en havgud.\n_START_SECTION_\nAristoteles' Meteorologika\n_START_PARAGRAPH_\nFilosofen Aristoteles forteller en historie om \xc3\x86sop i konflikt med en fergemann og knytter til ham myten om Kharybdis. Hun tok en gulp av havet og f\xc3\xb8rte fjellene innenfor synsvidde; \xc3\xb8yene opptr\xc3\xa5dte etter hverandre. En tredje gulp vill t\xc3\xb8rkelegge sj\xc3\xb8en helt."